钦定古今图书集成/明伦汇编/官常典/第077卷 > 六修
## 钦定古今图书集成/明伦汇编/官常典/第077卷 > 六修

按《魏书》本传，“穆帝长子六修，少而凶悖。穆帝五年，遣
六修为前锋，与辅相卫雄、范班及姬澹等救刘琨，帝
躬统大兵为后继。刘粲惧，焚烧辎重，突围遁走，纵骑
追之，杀伤甚众。帝因大猎于寿阳山，陈阅皮肉，山为
变赤。及晋怀帝为刘聪所执，穆帝遣六修与桓帝千
普根率精骑助刘琨。初，穆帝少子比延有宠，欲以为”
后。六修出居新平城，而黜其母。六修有骅骝骏马，日
行五百里，穆帝欲取以给比延。后六修来朝，穆帝又
命拜比延，六修不从。穆帝乃坐比延于已所乘步辇，
使人导从出游。六修望见，以为穆帝，谒伏路左，及至，
乃是比延，惭怒而去，召之不逮。穆帝怒，率众伐之，帝
军不利，六修杀比延。帝改服微行民间，有贱妇人识
帝，遂暴崩。普根先守于外，闻难，率众来赴，攻《六修》，灭
之。